# Dorothy Smith

Dorothy Edith Smith (Northallerton, Regne Unit, 6 de juliol del 1926 - Vancouver, Canadà, 3 de juny del 2022) fou una sociòloga canadenca, coneguda pel desenvolupament d'un mètode anomenat Organització Sociològica del Coneixement, la teoria feminista del "punt de vista" i la etnografia institucional.

## Biografia

Smith nasqué a Northallerton (Yorkshire, Anglaterra). Els seus pares, Dorothy i Tom Place, tingueren altres tres fills, entre els quals Ullin Place (un dels principals impulsors de la teoria de la identitat ment-cervell) i el poeta Milner Place.
El 1955 estudia sociologia amb especialització en Antropologia social, en l'Escola d'Economia de Londres, i hi coneix el seu futur espòs, William Reid Smith, amb qui es trasllada als Estats Units. El 1963 fa el doctorat en la Universitat de Califòrnia, Berkeley. Fou professora d'aquesta universitat de 1964 a 1966. En aquesta època es divorcia de Reid i el 1967 es trasllada amb els seus dos fills a Vancouver, com a professora de la Universitat de la Colúmbia Britànica, on ajuda a establir el Programa d'Estudis sobre la Dona. El 1977 se'n va a Toronto (Ontario) per a treballar en l'Institut d'Estudis per a l'Educació de la Universitat de Toronto, fins que es va jubilar. El 1994, és professora adjunta de la Universitat de Victoria, on va continuar el seu treball sobre etnografia institucional.

## Teoria del "punt de vista"

Mentre fou estudiant de doctorat Smith va desenvolupar la seua teoria sobre el "punt de vista", derivada en part de l'experiència personal d'enfrontar "dues subjectivitats, la de la casa i la de la universitat", dos mons que no es barregen. En reconeixement del seu punt de vista, Smith percep el fet que, en sociologia, falta aquesta noció. En aquest sentit, els mètodes i les teories de la sociologia havien estat construïts en un món social dominat per hòmens, sense observar el món de la reproducció sexual, dels infants i dels afers domèstics.

## Bibliografia selecta

* The everyday world as problematic: a feminist sociology (1987)
* Writing the social: critique, theory, and investigations (1988)
* The conceptual practices of power: a feminist sociology of knowledge (1990)
* Texts, facts, and femininity: exploring the relations of ruling (1990)
* Institutional ethnography: a sociology for people (2005)
* Under new public management: institutional ethnographies of changing front-line work (2014)
* Incorporating texts into institutional ethnographies (2014)

## Referències

* ↑ «Dorothy E. Smith 1926-2022». Kudoboard. [Consulta: 7 juny 2022].
* ↑ Smythe, Deirdre «A few laced genes: women's standpoint in the feminist ancestry of Dorothy E. Smith». History of the Human Sciences, 22, 2, 01-04-2009, pàg. 22–57. DOI: 10.1177/0952695108101285. ISSN: 0952-6951 [Consulta: 6 novembre 2019].
* ↑ Smith, Dorothy Edith «EL PUNTO DE VISTA (STANDPOINT) DE LAS MUJERES: CONOCIMIENTO ENCARNADO VERSUS RELACIONES DE DOMINACIÓN» (en castellà). Temas de Mujeres, 8, 8, 21-10-2016. ISSN: 1668-8600 [Consulta: 6 novembre 2019].
* ↑ «Dorothy Edith Smith: History & Feminist theory» (en anglès britànic). Sociology Group, 08-03-2018. [Consulta: 6 novembre 2019].
* ↑ Smith, Dorothy E. Institutional Ethnography: A Sociology for People (en anglés). Rowman Altamira, 2005. ISBN 9780759105027.
* ↑ Tremblay, Jean-Marie. «Dorothy E. Smith». Les classiques des sciences sociales, 02-02-2005. [Consulta: 6 novembre 2019].
* ↑ Wallace,R. & Wolf, A., "Contemporary Sociological Theory" 6th Edition (2006), Pearson Prentice-Hall. p. 297-298
* ↑ Appelrouth, Scott. Classical and Contemporary Sociological Theory: Readings and Text. First, 2008. ISBN 978-0761927938.